**Oferta ditore e shkollës**

**Shtojcë për pyetësor me sqarime të nevojshme**

Pyetësori i bashkangjitur shtron pyetje rreth nevojës për përkujdesje të fëmijëve tuaj në ofertën ditore të shkollës (në cilat ditë të javës, për sa fëmijë, cilat oferta etj.). Ky pyetësor ekziston vetëm në gjuhët gjermane dhe frenge. Ju lutemi paraqituni tek njëri nga mësimdhënësit e fëmijës tuaj ose tek personi përgjegjës, në qoftë se keni nevojë për ndihmë gjatë plotësimit. Më tutje do t'ju japim me kënaqësi disa sqarime të rëndësishme në gjuhën tuaj:

me „ofertën ditore të shkollës“, në kantonin e Bernit kuptohet një ofertë përkujdesjeje vullnetare pedagogjike për fëmijët e kopshtit dhe të shkollës, i cili bëhet para ose pas mësimit të detyruar. Oferta e përkujdesjes, nga një deri në pesë ditë në javë, do të ofrohet nga komuna (por jo gjatë kohës së pushimeve të shkollës).

Ofertat ditore të shkollës mund të jenë nga 4 module me përmbajtje të ndryshme

* Përkujdesja e hershme para fillimit të mësimit
* Përkujdesja e hershme para fillimit të mësimit
* Përkujdesja në drekë me të ushqyerit
* Përkujdesja rreth detyrave dhe
* përkujdesja e pasditës pas përfundimit të mësimit ose në pasditat e lira shkollore

Shpesh oferta ditore e shkollës është nën një çati të njëjtë sikurse shkolla. Eshtë e mundur që oferta ditore e shkollës të jetë edhe jashtë lokaleve shkollore. Në mes të shkollës ditore dhe shkollës së detyruar ekziston gjithmonë një bashkëpunim i ngushtë. Përkujdesja e fëmijëve në shkollën ditore bëhet nga grupi pedagogjik dhe jopedagogjik nga personeli i arsimuar.

Ofertat ditore të shkollës

* lehtësojnë prindërit që të kenë mundësi të punojnë , sepse e dinë se gjatë mungesës së tyre, fëmijët janë nën përkujdesje të mirë,
* i lehtësojnë fëmijët që të orinetohen në botën jashtë familjes dhe të përjetojnë kontakte me bashkëmoshatarët,
* i lehtësojnë fëmijët me gjuhë të huaj, të mësojnë gjuhën e mësimit,
* sjellin një klimë personale në shkollë, sepse nxënësit dhe mësimdhënësit edhe jashtë shkollës njohin më mirë njëri-tjetrin,
* në shkollë, ndihmojnë detyrimet e arsimit të shkollës, për shembull, sepse deyrat e shtëpisë do të bëhen në shkollë.

Ofertat ditore të shkollës u ofrojnë fëmijëve këto mundësi:

* marrjen bashkërisht të ushqimit të lloj-llojshëm, të shëndoshë dhe të pasur (duke patur parasysh nevojat kulturore dhe relegjioze),
* gjatë punëve rutinë të ditëve për shembull ndihmojnë në shtruarjen e tryezës
* kryerjen në mënyrë të pavarur të detyrave të shtëpisë duke u mbikqyrur,
* luajtje të lirë ose nën drejtimin e dikujt, kryerje të punëdores ose pushim,
* lëvizje brenda dhe jashtë.

 Prindërit mund t'i zgjedhin ofertat në mënyrë vullnetare. Ata porositin për gjysëmvjetorin e përca-

 ktuar modulin e dëshiruar të përkujdesjes për fëmijët e tyre. Prindërit paguajnë kontributin sipas të

 ardhurave të përcaktuara kantonale . Pagesa për përkujdesje për një orë dhe për fëmijë është

 ndërmjet 0.80 Fr. dhe 12.55 Fr. Për ushqim duhet bërë pagesë shtesë.

Ne ju ftojnë që të gjeni kohë për të plotësuar këtë pyetësor. Për arsye të planifikimit nga ana e komunës, është e rëndësishme t'i jepni asaj mendimet tuaja të qarta. Në qoftë se për arsye të

kërkesave tuaja të nevojshme bëhet aplikimi i ofertës ditore të shkollës në komunën tuaj, atëherë

më vonë, në një kohë të caktuar, kur të bëhet i njohur orari mësimor, do të merrni një formular definitiv të regjistrimit. Fillimisht ky do të jetë regjistrim i detyruar.